Publication: Magyar Közlöny
Issue: MK-1998-121 (Year: 1998, Number: 121)
Era: 1990-2004
Section: szóló 1995. évi XXXIX. törvény mellékletében állami tulajdonosi jogok gyakorlójaként megjelölt miniszter, valamint a Magyar Tudományos Akadémia mint köztestület
Paragraph Index: 394

(3) Az elkülönített állami pénzalap kezelőjének, illetve felügyeleti szervének vezetője a költségvetési törvény kihirdetését követő 20 napon belül véglegezi és megállapítja az alap elemi költségvetését, és azt a pénzügyminiszter által meghatározott formában — az alap azonosító adatait és működését, rendeltetését röviden ismertető költségvetési alapokmányra, a kiadások és bevételek pénzforgalmi összefoglalására és részletezésére, azok tételes jogcímeire is kiterjedően — a Pénzügyminisztériumhoz, illetve annak kijelölt szervéhez nyújtja be.

Source: https://magyarkozlony.hu/hivatalos-lapok/50c0b9b8bd53ec810e2f65bce7e9b28032c2e092/dokumentumok/ee32322879d0c0baf2826336575118d8205372d6/letoltes